 Kọ itẹsiwaju fun paragirafi yii - Ikú Tecumseh yọrí sí ìparun ẹgbẹ rẹ; àyàfi nínú Ogun Creek ti gúúsù, èyí tó pọ jù lọ nínú àwọn ọmọlẹyìn rẹ kò ṣe ogun mọ. Nínú àwọn ìjíròrò tí ó parí Ogun 1812, àwọn ará Britain gbìyànjú láti mú ìlérí tí wọn ṣe fún Tecumseh ṣẹ nípa fífi dandan lé e pé kí wọn dá ìpínlẹ ààbò kan sílẹ fún àwọn ará Íńdíà ní Old Northwest. Àwọn ará Amẹríkà kọ, wọn sì dá ọràn náà dúró. Àdéhùn tí wọn ṣe ní ìlú Ghent lọdún 1814 sọ pé kí wọn dá ilẹ àwọn ará Íńdíà padà síbi tí wọn ti gbà á lọdún 1811, àmọ orílẹ-èdè Amẹríkà ò ní in lọkàn láti ṣe bẹẹ. Nígbà tó fi máa di ìparí àwọn ọdún 1830, ìjọba Orílẹ-Èdè Amẹríkà ti fipá mú àwọn Shawnee tó ṣì ń gbé ní Ohio láti fọwọ sí àwọn ìwé àdéhùn tí wọn fi ń kó wọn kúrò : kí wọn sì lọ sí apá ìwọ oòrùn Odò Mississippi. 